ΚΑΝΟΝΙΣΜΟΣ (ΕΟΚ) αριθ. 880/93 ΤΗΣ ΕΠΙΤΡΟΠΗΣ της 15ης Απριλίου 1993 περί καθορισμού για την περίοδο εμπορίας 1992/93, της μέσης τιμής της διεθνούς αγοράς και της ενδεικτικής αποδόσεως για τους σπόρους λίνου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 569/76 του Συμβουλίου της 15ης Μαρτίου 1976 περί προβλέψεως ειδικών μέτρων για τους σπόρους λίνου (1), όπως τροποποιήθηκε τελευταία από τον κανονισμό (ΕΟΚ) αριθ. 2048/92 (2), και ιδίως το άρθρο 2 παράγραφος 4,

Εκτιμώντας:

ότι κάθε έτος πρέπει να καθορίζεται η μέση τιμή της διεθνούς αγοράς των σπόρων λίνου σύμφωνα με τα κριτήρα που ορίζονται από τον κανονισμό (ΕΟΚ) αριθ. 1774/76 του Συμβουλίου της 20ής Ιουλίου 1976 σχετικά με τα ειδικά μέτρα για τους σπόρους λίνου (3)-

ότι το άρθρο 4 του κανονισμού (ΕΟΚ) αριθ. 1799/76 της Επιτροπής της 22ας Ιουλίου 1976 για τις λεπτομέρειες εφαρμογής των ειδικών μέτρων για τους σπόρους λίνου (4), όπως τροποποιήθηκε τελευταία από τον κανονισμό (ΕΟΚ) αριθ. 3530/92 (5), αποφασίζει ότι η μέση αυτή τιμή είναι ίση με τον αριθμητικό μέσο όρο των τιμών της διεθνούς αγοράς που αναφέρονται στο άρθρο αυτό και διαπιστώνονται κάθε εβδομάδα κατά τη διάρκεια μιας αντιπροσωπευτικής περιόδου-

ότι ως πλέον αντιπροσωπευτική περίοδος για την εμπορία των σπόρων λίνου της Κοινότητας μπορεί να θεωρηθεί αυτή μεταξύ 31 Αυγούστου 1992 και 28 Φεβρουαρίου 1993- ότι συντρέχει λόγος διατηρήσεως της περιόδου αυτής-

ότι από την εφαρμογή όλων των διατάξεων προκύπτει ότι η μέση τιμή της διεθνούς αγοράς σπόρων λίνου πρέπει να καθοριστεί κατά τον τρόπο που υποδεικνύεται παρακάτω-

ότι, δυνάμει του άρθρου 2 παράγραφος 2 του κανονισμού (ΕΟΚ) αριθ. 569/76, η ενίσχυση χορηγείται για παραγωγή που καθορίζεται από την εφαρμογή ενδεικτικής αποδόσεως στις εκτάσεις που έχουν υποστεί σπορά και συγκομιδή- ότι η απόδοση αυτή πρέπει να καθορίζεται βάσει των κριτηρίων από τους κανονισμούς (ΕΟΚ) αριθ. 569/76 και (ΕΟΚ) αριθ. 1774/76-

ότι, σύμφωνα με το άρθρο 17 παράγραφος 1 του κανονισμού (ΕΟΚ) αριθ. 1799/76, τα κράτη μέλη-παραγωγοί έχουν παράσχει στην Επιτροπή το αποτέλεσμα των καταμετρήσεων που αναφέρονται στο άρθρο 2α παράγραφος 2 του κανονισμού αυτού, σχετικά με τις αποδόσεις ανά εκτάριο με σπόρους που προκύπτουν για κάθε τύπο λίνου που αναφέρεται στα άρθρα 7α και 10α του ιδίου κανονισμού, στις ομογενείς ζώνες παραγωγής- ότι, βάσει των ενδείξεων αυτών, συντρέχει λόγος καθορισμού της ενδεικτικής αποδόσεως για τους σπόρους λίνου κατά τον τρόπο που υποδεικνύεται παρακάτω-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1992/93, η μέση τιμή της διεθνούς αγοράς των σπόρων λίνου καθορίζεται σε 15,086 Ecu ανά 100 χιλιόγραμμα.

Άρθρο 2

Για την περίοδο εμπορίας 1992/93, οι ενδεικτικές αποδόσεις καθώς και οι ζώνες παραγωγής που αντιστοιχούν σε αυτές για τους σπόρους λίνου καθορίζονται στο παράρτημα.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Απριλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 67 της 15. 3. 1976, σ. 29.

(2) ΕΕ αριθ. L 215 της 30. 7. 1992, σ. 5.

(3) ΕΕ αριθ. L 199 της 24. 7. 1976, σ. 1.

(4) ΕΕ αριθ. L 201 της 27. 7. 1976, σ. 14.

(5) ΕΕ αριθ. L 358 της 8. 12. 1992, σ. 9.

ΠΑΡΑΡΤΗΜΑ

Ενδεικτικές αποδόσεις (χιλιόγραμμα/εκτάριο) και οι αντιστοιχούσες ζώνες παραγωγής Ι. ΥΦΑΝΤΙΚΟΣ ΛΙΝΟΣ

/* ΠΙΝΑΚΕΣ: δείτε Ε.Ε. */

ΙΙ. ΕΛΑΙΟΥΧΟΣ ΛΙΝΟΣ

/* ΠΙΝΑΚΕΣ: δείτε Ε.Ε. */